b'\n_START_ARTICLE_\nDrenov Gri\xc4\x8d\n_START_SECTION_\nZgodovina\n_START_PARAGRAPH_\nV preteklosti se je ve\xc4\x8dina prebivalcev ukvarjala s kmetijstvom. Ve\xc4\x8dji del njiv so imeli kot tudi \xc5\xa1e danes na barjanskih tleh. Na teh tleh uspevajo predvsem krompir, koruza, pesa in slab\xc5\xa1a trava. Ob glavni cesti v za\xc4\x8detku leta 1800 ni bilo skoraj nobene hi\xc5\xa1e. Pri dana\xc5\xa1njem odcepu za Horjul je bila le gostilna s hlevom, ki je bila zaradi lege ob poti od Ljubljane do Trsta zelo obiskana. Leta 1909 so zgradili prvo osnovno \xc5\xa1olo, ki je delovala ves \xc4\x8das, razen med drugo svetovno vojno, ko je pouk potekal v lokalnem gasilskem domu. V zaselku Boben so med iskanjem premoga naleteli na topli vrelec, a zaradi pomankanja interesa med okoli\xc5\xa1kim prebivalstvom vrtine niso nikoli izkoristili.'